《寄伯华》
明代·佘翔

忆昨秋风别晋安，几回离恨月中看。丰城龙剑何时合，碧海鲛绡此夜寒。

逐客萧条兰作佩，故人潦倒鹖为冠。天涯多少相思梦，尺素无由托羽翰。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。